
PËR MIRATIMIN  E KUOTAVE SHTESË TË PRANIMIT NË PROGRAMET E STUDIMEVE  “MASTER I NIVELIT TË DYTË”,  NË  UNIVERSITETIN E TIRANËS DHE NË UNIVERSITETIN BUJQËSOR TË TIRANËS, PËR VITIN AKADEMIK 2009-2010

Në mbështetje të nenit 100 të Kushtetutës dhe të nenit 34 të ligjit nr.9741, datë 21.5.2007 “Për arsimin e lartë në Republikën e Shqipërisë”, të ndryshuar, me propozimin e Ministrit të Arsimit dhe Shkencës, Këshilli i Ministrave

VENDOSI:

1. Miratimin e 170 kuotave shtesë për pranimin në programet e studimeve të ciklit të tretë, “Master i nivelit të dytë” (MND), në Universitetin e Tiranës dhe në Universitetin Bujqësor të Tiranës, për vitin akademik 2009-2010.
2. Kuotat shtesë të pranimit, të përcaktuara në pikën 1 të këtij vendimi shpërndahen në universitetet, fakultetet dhe programet përkatëse të studimit, sipas tabelës 1, që i bashkëlidhet këtij vendimi dhe është pjesë përbërëse e tij.
3. Kuotat e paplotësuara në programet e studimeve të ciklit të tretë, “Master i nivelit të dytë”, në Universitetin e Tiranës dhe në Universitetin Bujqësor të Tiranës, rishpërndahen nga Ministria e Arsimit dhe Shkencës.
4. Efektet financiare, për zbatimin e këtij vendimi, të përballohen nga buxheti i miratuar për Universitetin e Tiranës dhe Universitetin Bujqësor të Tiranës.
5. Ngarkohen Ministria e Arsimit dhe Shkencës, Universiteti i Tiranës dhe Universiteti Bujqësor i Tiranës për zbatimin e këtij vendimi.
Ky vendim hyn në fuqi menjëherë dhe botohet në Fletoren Zyrtare.
Kryeministri
Sali Berisha 

Tabela 1: Shpërndarja e kuotave shtesë të pranimit në MND, sipas universiteteve dhe programeve përkatëse të studimit

A. UNIVERSITETI I TIRANËS

	NR.
	PROGRAMI I STUDIMIT TË MND-SË
	FAKULTETI
	KUOTA

	1
	SHKENCA JURIDIKE CIVILE
	FAKULTETI I DREJTËSISË
	50

	2
	SHKENCAT PENALE
	“
	50

	3
	E DREJTA KUSHTETUESE, E KRAHASUAR DHE EUROPIANE
	“
	50



B. UNIVERSITETI BUJQËSOR I TIRANËS

	NR.
	PROGRAMI I STUDIMIT TË MND-SË
	FAKULTETI
	KUOTA

	1
	TEKNOLOGJI MJEDISI
	FAKULTETI I BUJQËSISË DHE MJEDISIT
	10

	2
	MENAXHIMI I RESURSEVE DHE PËRMIRËSIMI GJENETIK I BIMËVE
	“
	10



